钦定古今图书集成/明伦汇编/闺媛典/第319卷 > 皇清五十二 > 朱志达妻车氏〈张氏沈氏附〉
## 钦定古今图书集成/明伦汇编/闺媛典/第319卷 > 皇清五十二 > 朱志达妻车氏〈张氏沈氏附〉

按《钱塘县志》：“车氏，丰宁里人朱志达妻。年二十八，达亡，三子皆幼。丰宁地近州衙，比闾多禄，吏尚华靡，车独教子以朴素。长子昌期能自立，有声誉，而车不改其戚，守节三十有二年终。同时陈承止母张氏，媳沈氏，亦丰宁里人，志节略相似，姑媳依倚，抚孤克成，先后卒。”